SETไซด์เวย์อัพ-จับตา!จีดีพี Q3/59 21 พ.ย.นี้
Technical Weekly : by Capital Nomura Securities (Thailand) 
20 พ.ย. 2559

Technical Weekly : by Capital Nomura Securities (Thailand)   
บล.โนมูระ พัฒนสิน ระบุในบทวิเคราะห์ว่าสัปดาห์หน้าคาดตลาด Sideway Up โดยตัวเลขเศรษฐกิจสหรัฐฯในช่วงที่ผ่านมาค่อนข้างดีกว่าคาดบ่งชี้ถึงภาพรวมเศรษฐกิจที่ฟื้นตัวดีประกอบกับนโยบายของนาย Trump ผู้ที่ได้รับเลือกเป็นประธานาธิบดีสหรัฐฯคนต่อไปเน้นการเติบโตของเศรษฐกิจภายในประเทศเพื่อกระตุ้นอัตราเงินเฟ้อให้เป็นไปตามเป้าหมายหนุนการขึ้นอัตราดอกเบี้ยของ FED ในช่วงถัดไปอาจปรับขึ้นในอัตราที่ีเร่งขึ้น
ซึ่งปัจจัยดังกล่าวหนุนให้ Global Bond Yield ปรับตัวสูงขึ้นอย่างรวดเร็วและ Fund Flow จะไหลกลับเข้าสู่สหรัฐฯในระยะสั้น  ส่งผลให้ตลาดเอเชียค่อนข้างผันผวนจากการปรับพอร์ทระหว่าง Developed Market กับEmerging Market ของนักลงทุนโดย Nomura ได้ทำการประเมินผลกระทบดังกล่าวต่อตลาดเอเชียดังนี้
1.) Bond Yield ที่ปรับตัวขึ้นเป็นการเพิ่มต้นทุนให้กับบริษัทซื่งอาจส่งผลกระทบในเชิงvaluation ได้แต่อย่างไรก็ตามผลกระทบยังคงจำกัดเนื่อองจากณระดับปัจจุบันอัตราดอกเบี้ยของเอเชียยังคงอยู่ในระดับที่ต่ำกว่าค่าเฉลี่ยย้อนหลัง10 ปีจึงไม่มีนัยสำคัญ
2.) อัตราดอกเบี้ยที่ปรับตัวขึ้นเป็นปัจจัยกดดันคุณภาพสินเชื่อของบริษัทโดยเฉพาะกลุ่มที่มีอัตราหนี้สินระดับสูงและมีอัตราส่วนความสามารถในการจ่ายดอกเบี้ยต่ำอาจเผชิญกับความเสี่ยงทางด้านสินเชื่อได้แต่อย่างไรก็ดี Nomura มองว่านโยบายของTrump จะกระตุ้นให้เศรษฐกิจสหรัฐฯเติบโตได้เพียงระยะสั้นเท่านัน  โดยยังไม่มีความแน่นอนในระยะกลาง-ยาว
ดังนั้นคาดจะกระทบตลาดเอเชียเพียงจำกัดโดยเฉพาะไทยที่ซึ่ีงมีการฟื้นตัวของเศรษฐกิจที่ีดีโดยติดตามการรายงานไตรมาส 3/59 GDP วันที่ 21 พ.ย.นี้  ทางสศค.ส่งสัญญาณว่าน่าจะขยายตัว 3.3%-3.5% ซึ่งสูงกว่า consensus คาดที่ 3.1% ถือเป็น sentiment เชิงบวกต่อภาพรวมเศรษฐกิจไทยและทำให้ประมาณการณ์ของ Consensus ที่คาด GDP ปี59 ไว้ 3.1% มี Upside Risk
ส่วนปัจจัยต่างประเทศที่น่าติดตามสัปดาห์นี้คือการประชุมตัวแทนแต่ละประเทศในกลุ่ม OPEC ในวันที่ 23-25 พ.ย. ก่อนการประชุมจริงวันที่30 พ.ย.นี้อาจมีการส่งสัญญาณว่าการเจรจาคงกำลังการผลิตจะบรรลุหรือไม่คาดเพิ่มแรงเก็งกำไรในกลุ่มน้ำมันฟื้นตัวนำตลาดขึ้นสู่แนวต้าน1487/1493 จุดโดยมีแนวรับที่1463/1460 จุด
 
คลิกเพื่อดูรายละเอียด…